Advantage Conferences

Advantage Conferences var et amerikansk nettverksselskap etablert i 2003 av Tim Darnell.

Darnell hadde en fortid i Global Prosperity Group, og var også med å starte Liberty League International.Report: Liberty League Ripoff Report Begge disse ble senere erklært å være pyramidespill.

I tillegg til å markedsføre seg som et konsept for å generere inntekter, hadde Advantage Conferences også et religiøst aspekt. Darnell er selv predikant og har vært tilknyttet Cottonwood Creek Baptist Church i Dallas, Texas. Mange av de første medlemmene ble rekruttert fra Fundamentalistiske Jesu Kristi Kirke av de Siste Dagers Hellige.

Forretningskonseptet bestod i å kjøpe deltakelse på et seminar til 10.000 dollar, og samtidig få rett til å videreselge deltakelse med en provisjon på 7.000 dollar.Advantage Conferences Online Review and Description Article Bliss Konferansene skulle gi opplæring innen personlig utvikling og økonomi, godt blandet med tradisjonelle kristne teser og ritualer.

Darnell prøvde å få registrert Advantage Conferences hos Better Business Bureau i 2005, men ble nektet dette fordi BBB mente konseptet var et rent pyramidespill. Dette førte til at Darnell saksøkte BBB i Dallas for deres uttalelser om Advantage Conferences, men han tapte saken. I bevisføringen kom det samtidig frem at 98 prosent av de involverte tapte penger på konseptet, og at tapene var opptil 20.000 dollar pr. medlem.Millionaire Mindsetters Cult Awareness and Information Library Darnell saksøkte også den amerikanske kvinnen Heather Dobrott for ærekrenkelser etter å ha publisert påstander om Advantage Conferences, men fikk ikke medhold av retten i Texas.

Advantage Conferences ble slått konkurs i 2009. Darnell ble senere en av MLM-selskapet Isagenix' toppselgere.

 Referanser 

Kategori:Nettverksselskaper
Kategori:Selskaper fra USA
Kategori:Selskaper etablert i 2003
Kategori:Selskaper opphørt i 2009